Fleurs du Mal

"Fleurs du Mal" (בעברית: "פרחי הרע") הוא שיר שהוקלט על ידי הזמרת-יוצרת הבריטית שרה ברייטמן, מתוך אלבום האולפן התשיעי שלה, Symphony.<ref name=":0"></ref> השיר יצא לאור ב-28 בינואר 2008, על ידי חברת התקליטים מנהטן רקורדס, ביחד עם שאר שירי האלבום. הוא נכתב על ידי ברייטמן, פרנק פיטרסון, תומאס שוורץ, מתיאס מייסנר, מרטין הימלסבאך, קלאוס הירשבורגר והופק על ידי פיטרסון גם כן.<ref name=":0" /> מבחינה לירית, הוא עוסק באהבה ובהרס עצמי שמגיע בעקבות התפרקות מערכת יחסים שחדלה מלהמשיך.<ref></ref>

אף על פי שלא הופץ כסינגל זכה השיר להצלחה בינלאומית. מוזיקאים ולהקות כדוגמת גרגוריאן,<ref></ref> ברוס אנדרסון ,<ref></ref> אסתיבליס רוחאס וידיד אוריאס,<ref name=":1"></ref> הקליטו אותו בגרסאות משלהם. האחרונה מבין השלוש צילמה לו וידאו קליפ רשמי שהועלה לערוץ היוטיוב שלה ב-22 באוקטובר 2018.<ref name=":1" />

== רקע וכתיבה ==
בשנת 2008 הוציאה ברייטמן את אלבום האולפן התשיעי שלה, Symphony, שהוקלט בגרמניה וכללה את כל השירים החדשים שנכתבו עבורו.<ref></ref> הוא נוצרה ביחד עם המפיק הוותיק של ברייטמן, פרנק פיטרסון. הסגנון בו נע בין בלדות כמו "Symphony", "Fleurs du Mal" ושירי רוק כדוגמת "", שהוקלט ביחד עם הזמר כריס תומפסון, מתוך פסקול הסרט "פוקימון: עלייתו של דארקראי".<ref></ref><ref></ref> מעבר לכך, "Fleurs du Mal" כולל שלוש סוגות מוזיקליות: קלאסי, פופ אופראי ורוק.<ref name=":0" />

את השיר מקדים קטע הכלי "Gothica" שנכתב בידי פיטרסון וקרסטן היוזמן.<ref></ref> אורכו של קטע הכלי הוא דקה ועשרים שניות והוא כולל מוזיקת מתח שפותחת את האלבום בצליל המאפיין אותו. בחלק קצר מתוך הקטע ניתן לשמוע קולות של מקהלה ורעמים. לאחר שהקטע מסתיים, משתלבת המוזיקה של "Fleurs du Mal" וברייטמן מתחילה לשיר בקול אופרה גבוה.<ref></ref>

== ביקורת ==
כלפי "Fleurs du Mal" הופנו ביקורות חיוביות ברחבי העולם, מטעם מבקרי המוזיקה. באתר המוזיקה All About Jazz כתבו: "התו הראשון בו שומעים את ברייטמן הוא "Fleurs du Mal", שמגיע אחרי ההקדמה התזמורתית – "Gothica". ברייטמן מצליחה להפיק צליל כמעט בלתי אפשרי, צליל מוזיקלי טהור שנראה יותר אלוהי מאשר אנושי. אין צורך קטן במקהלת הרקע, כיוון שקול כה חזק כלל אינו זקוק לגיבוי".<ref></ref> ב-Sputnikmusic סקרו את "Gothica" ו-"Fleurs du Mal" כאחד וקבעו: "קטע הכלי "Gothica" מתחיל את האלבום בנימה מצמררת, גותית ואפלה, עם כלי מיתר, מקהלות, סינת'ים וצ'מבלו לפני שהוא מוביל את המאזין לרצועה הבאה, "Fleurs du Mal". על אף שמו ("Fleurs du Mal" בצרפתית), השיר הזה נותן את הטון בצורה מושלמת. הוא כולל מילים על אהבה אבודה ומקהלות אפיות וזאת, בנוסף לקולה של ברייטמן, שמצליח להגיע לתווים שגורמים לדיאמנדה גאלאס לרעוד מקנאה; זו הדרך לקבוע את הנושא לאלבום קלאסי בעל גוון גותי".<ref></ref>

תום יורק מ-AllMusic סקר את השיר והצהיר: "הסאונד המגניב והלופים הסינת'יים של פיטרסון וקרסטן היוזמן ב-"Gothika" הצליחו להביא את השילוב המנצח של גיטרות חשמליות והתזמורת הסימפונית של לונדון ב-"Fleurs du Mal". הוא מלא בטקסטורות סוחפות שבהן קלרינט בודד סוחף פנימה את המאזין לפני כלי הנשיפה בבית השלישי; לאורך השיר, ישנה מקהלה המעצימה את הפזמון כמו רעם".<ref></ref> ב-The Critical Cynic כתבו כי: "השיר Fleurs du Mal", מושפע משירים של להקות כמו נייטוויש, ויד'ין טמפטיישן או לקונה קויל, וניכר שזה בגלל מעריציה של ברייטמן, מבקשים ממנה לנסות את הסגנון הזה. מעבר לכך, זה היה צעד טוב".<ref></ref>

== אלבומים שבהם מופיע השיר ==
במרוצת השנים, כללה ברייטמן את "Fleurs du Mal" במספר אלבומים ומהדורות שהוציאה. ראשית, נכלל באלבום האולפן התשיעי שלה, Symphony.<ref name=":0" /> במהדורתו הבינלאומית של האלבום, נכלל בגרסת ""; היא קצרה בשתי דקות מזו המקורית.<ref></ref> ב-10 במרץ 2009, יצא אלבום ההופעה הרביעי שלה, Symphony: Live in Vienna, בו נכלל השיר בגרסה ארוכה במקצת מזו המקורית;<ref></ref> הוא נכלל באלבום וידאו נלווה שהופץ באותה העת.<ref></ref> במרץ 2014 הוציאה ברייטמן את אלבום האוסף השביעי שלה, Voce – Sarah Brightman Beautiful Songs, בו נכלל השיר.<ref name=":2"></ref> האלבום הופץ על ידי חברת התקליטים יוניברסל מיוזיק גרופ ביפן בלבד.<ref name=":2" />

== הופעות חיות ==
ברייטמן הופיעה עם "Fleurs du Mal" לראשונה במהלך סיבוב ההופעות העולמי הרביעי שלה, "The Symphony World Tour", שהחל בינואר 2008 והסתיים באפריל 2009.<ref name=":3"></ref> "Gothica" ו-"Fleurs du Mal" בוצעו כמחרוזת לאחר שקטע הכלי "Sanvean" הושמע בכל הופעה.<ref name=":3" /> בהמשך לכך, ביצעה את השיר בהופעה חיה שהתקיימה בחסות ZDF.<ref></ref> לקראת סוף אותו סיבוב הופעות, קיימה ברייטמן הופעה חד-פעמים בקתדרלת סטפנוס הקדוש, וינה שצולם בווידאו והופץ ברחבי העולם. במסגרת אותה ההופעה, ביצעה את "Fleurs du Mal" לאחר "Pie Jesu" (הלקוח מ-Requiem).<ref></ref><ref name=":4"></ref> את השניים ביצעה כשהיא לובשת שמלה אדומה המזכירה את זו שבעטיפתו של Symphony.<ref name=":4" />

באוקטובר 2009 יצאה ברייטמן לסיבוב ההופעות הקצר, "Sarah Brightman in Concert", שאירע באמריקה הלטינית בלבד.<ref name=":5"></ref> היא ביצעה את "Gothica" ו-"Fleurs du Mal" כמחרוזת שפתחה כל אחת מ-14 ההופעות שאירעו במסגרת הסיבוב (לאחר שקטע הכלי "Sanvean" הושמע).<ref name=":5" /> ביוני 2013 יצאה לסיבוב ההופעות העולמי החמישי שלה, "Dreamchaser World Tour". בהופעות שהתקיימו בסוף 2014 ביצעה את אותה המחרוזת גם כן.<ref></ref><ref></ref><ref></ref> את סיבוב ההופעות העולמי השביעי שלה, "Hymn: Sarah Brightman in Concert", שאירע בין 2018–2021 פתחה ברייטמן עם "Gothica" ו-"Fleurs du Mal" בכל אחת מההופעות שהתקיימו במסגרתו.<ref></ref><ref></ref>

בין היתר, ביצעה ברייטמן את השיר במהלך תוכנית הטלוויזיה, Fashion on Ice, במסגרתה לבשה שמלה בצבע שחור, כשרקדנים על הקרח מחליקים מסביבה.<ref></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|28 בינואר 2008
|הזרמת מוזיקה • הורדה דיגיטלית
|מנהטן
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2008
קטגוריה:שירי שרה ברייטמן
קטגוריה:שירים באנגלית
קטגוריה:שירים שנכתבו על ידי שרה ברייטמן